

Certes la noble dame fut par maintes fois constrainte de ouyr
plenté de paroles dont moult voulentiers elle se feust passée.
Mais elle leur repondoit (''{{vo}}'') moult sagement et disoit ; « Ha !
ha ! beaus seigneurs, de ce ne me vueillés parler, car pour nul
tresor je ne vouldroye celluy laissier ne habandonner quy povre
fille m’a prins et qui m’a eslevée et nourrie, tellement
que jamais je ne le pourroie hayr. » Si en tindrent grant
compte tous ceulx quy ainsi l’ouoient excuser. Et bien dirent
qu’elle estoit moult vaillant femme quant ainsi se sçavoit honnourablement
maintenir et gouverner en sa povreté ; et, quy
plus estoit, par le grant sens qu’elle avoit, jamais de tout ce ne
faisoit quelque mention a son seigneur Gerard, lequel se occupoit
par chascun jour a aler au bois querir et porter le charbon
a son col jusques en la ville de Buillon ou il le vendoit
tout le mieulx qu’il pouoit, et revenoit une foix ou deux la sepmaine
a l’ostel vers la dame quy tant l’aymoit que l’en ne pourroit
plus et luy elle. [§ 534] Et dist l’istoire que ilz furent ensemble
assez longuement vivans en telle et si austere povreté
que nul homme n’eust jamais pour rien recogneu Gerard, non
mie Aymon duc d’Ardenne<ref>Ce personnage doit-il être identifié avec l’''Aimenon'' ou Aimon'','' seigneur
de Bourges et l’un des fils ou des neveux de Thierri, qui paraît
à diverses reprises dans la chanson ? Voy. ce nom à la table.</ref> et filz au vaillant duc Thierry que
Boos et Seguin son parent occirent a Saint Germain des prez lez
Paris, comme dit est. Si veoit le duc Gerard moult souvent les
barons lors qu’il alloit a Buillon et es autres bonnes villes du
paijs, et si veoit des chevalliers et nobles hommes qui jamais ne
l’eussent recongneu ne pensé a son fait, tant estoit de charbon
ou de poussier noir et espouentable a regarder.

Il advint ung jour entre les autres, ainsi comme le duc Gerard
et la duchesse Berthe vivoient en telle povreté comme vous avez
ouy racompter, et que les seigneurs du paijs estoient en paix,
que plus n’avoient de (''fol. {{rom-min|iiij{{e|c}} lxxiij|473}}'') guerre, ilz voulurent a
une haute feste faire unes joustes ou ung tournoy emprès Buillon,
et la devoient estre tous les nobles hommes, les dames et
les damoiselles de la contrée. Et avoient pour ce faire dreschié
hourdeis et eschaffaulx pour arrengier dessus les anciens {{tiret|che|valliers}}
<references/>
Meyer - Girart de Roussillon, 1884.djvu/237